Rodèzia

Rodèzia (in ingleze: Rhodesia) conosesta ufisalmente intrà 1970 e 1979 cofà Repùblega de Rodèzia el zera sta un stato no reconosesto che el zera ezistio inte el sud de l'Àfrica intrà 1965 e 1979, inte ła atuałe Repùblega de Zinbàbue. Co capitałe Salisbury (atuałe Harare), ła Rodèzia ła se considerava èsar stato sucesor de facto de ła ex-cołònia britànega de ła Rodèzia del Sud.

Dopo de ła desołusion de ła Federasion de Rodèzia e Nyazałàndia, inte el 1963, el goerno de ła minoransa bianca (che ła reprezentava 307 000 inte el 1978, el 4.4% de ła popołasion de ła cołònia), liderà da Ian Smith, inte un sforso par retardar na tranzision imediada verso un goerno de majoransa negra, el ghea declarà uniłateralmente ła so indipendensa inte el 11 de novenbre de 1965.

La aministrasion de Smith ła ghea sołicità inisialmente el reconosimento cofà Regno parte del Commonwealth de łe nasion co Izabeła II del Regno Unio cofà cao de stato soto del tìtuło Rezina de Rodèzia. Sensa dubi, inte el 1970, in un falio intento de vìnsar el reconosimento internasionałe, el se ghea declarà ła Repùblega de Rodèzia, co un Presidente cofà cao de stato e un primo ministro cofà cao de goerno.

Dopo de na àspara guera siviłe intrà el goerno de Rodèzia e łe organizasion nasionałiste comuniste africane, cofà ła ZANU de Robert Mugabe e ZAPU de Joshua Nkomo, Ian Smith el ghea acetà na democrasia bi-rasiałe inte el 1978. Sensa dubi, el goerno provizòrio, tutavia guidai da Smith e el so conpagno moderà Abel Muzorewa el ghea falio inte el pasifegar łe crìteghe internasionałi e inte el fermar el spandimento de sàngue. Inte el 12 de disenbre del 1979, el goerno rodezian el ghea ridazesto-indrio ła aministrasion al Regno Unio portando ła sełebrasion de łe ełesion democràteghe co sufrajo universałe. Dopo de ła vitòria del ZANU, el goerno britànego el ghea reconosesto ła indipendensa de ła cołònia soto del nome de Repùblega de Zinbàbue.

 Notasion 

Altri projeti

 Linganbi foresti 

Categoria:Stati sparii
Categoria:Età contenporanea